Document ID: 32007D0471

RÅDETS AFGØRELSE
af 12. juni 2007
om anvendelse af Schengen-reglernes bestemmelser om Schengen-informationssystemet i Den Tjekkiske Republik, Republikken Estland, Republikken Letland, Republikken Litauen, Republikken Ungarn, Republikken Malta, Republikken Polen, Republikken Slovenien og Den Slovakiske Republik
(2007/471/EF)
RÅDET FOR DEN EUROPÆISKE UNION HAR -
under henvisning til akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union (i det følgende benævnt »tiltrædelsesakten af 2003«), særlig artikel 3, stk. 2,
under henvisning til udtalelse fra Europa-Parlamentet, og
ud fra følgende betragtninger:
(1)
Ifølge artikel 3, stk. 2, i tiltrædelsesakten af 2003 skal de bestemmelser i Schengen-reglerne, som ikke er omhandlet i bilag 1, først finde anvendelse i en ny medlemsstat, jf. nævnte instrument, når Rådet har truffet afgørelse herom, efter at det er blevet sikret, at de nødvendige betingelser for anvendelsen af Schengen-reglerne er opfyldt.
(2)
Rådet har undersøgt, om Den Tjekkiske Republik, Republikken Estland, Republikken Letland, Republikken Litauen, Republikken Ungarn, Republikken Malta, Republikken Polen, Republikken Slovenien og Den Slovakiske Republik (i det følgende benævnt »berørte medlemsstater«) sikrer et tilfredsstillende databeskyttelsesniveau gennem følgende foranstaltninger:
Et komplet spørgeskema blev tilsendt de berørte lande, besvarelserne heraf blev registreret, og kontrol- og evalueringsbesøg har fundet sted i alle de berørte lande i overensstemmelse med de Schengen-evalueringsprocedurer, som fastlagt i afgørelse af om nedsættelse af et stående udvalg for evaluering og anvendelse af Schengen-reglerne (jf. SCH/Com-ex (98) def.) (1), der gælder på området databeskyttelse.
(3)
Den 5. december 2006 konkluderede Rådet, at betingelserne på dette område er opfyldt af Den Tjekkiske Republik, Republikken Letland, Republikken Litauen, Republikken Ungarn, Republikken Malta, Republikken Polen og Republikken Slovenien. Den 11. juni 2007 konkluderede Rådet, at betingelserne på dette område er opfyldt af Republikken Estland og Den Slovakiske Republik. Det er derfor muligt at fastsætte en dato, fra hvilken Schengen-reglerne om Schengen-informationssystemet (SIS) kan anvendes i de berørte medlemsstater.
(4)
Denne afgørelses ikrafttræden skulle gøre det muligt at overføre reelle SIS-data til de berørte medlemsstater. Den konkrete anvendelse af disse data skulle gennem de gældende Schengen-evalueringsprocedurer, jf. SCH/Com-ex (98) def. gøre det muligt for Rådet at fastslå, om Schengen-reglernes bestemmelser om SIS bringes korrekt i anvendelse i de berørte medlemsstater. Når disse evalueringer er blevet foretaget, bør Rådet træffe afgørelse om at ophæve kontrollen ved de indre grænser til de berørte medlemsstater.
(5)
Datoen for ophævelse af kontrollen ved de indre grænser fastsættes i en særskilt rådsafgørelse. Indtil den dato for ophævelse af kontrollen, der er fastsat i denne afgørelse, bør der fastsættes visse restriktioner for anvendelsen af SIS.
(6)
For Islands og Norges vedkommende er denne afgørelse et led i udviklingen af de bestemmelser i Schengen-reglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengen-reglerne (2), der falder ind under det område, der er nævnt i artikel 1, litra G, i afgørelse 1999/437/EF (3) om visse gennemførelsesbestemmelser til nævnte aftale -
TRUFFET FØLGENDE AFGØRELSE:
Artikel 1
1. Bestemmelserne i Schengen-reglerne om SIS, der er opført i bilag I, finder anvendelse på Den Tjekkiske Republik, Republikken Estland, Republikken Letland, Republikken Litauen, Republikken Ungarn, Republikken Malta, Republikken Polen, Republikken Slovenien og Den Slovakiske Republik i deres indbyrdes forhold og i forbindelserne med Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Den Italienske Republik, Storhertugdømmet Luxembourg, Kongeriget Nederlandene, Republikken Østrig, Den Portugisiske Republik, Republikken Finland og Kongeriget Sverige samt Republikken Island og Kongeriget Norge fra den 1. september 2007.
2. Bestemmelserne i Schengen-reglerne om SIS, der er opført i bilag II, finder anvendelse på Den Tjekkiske Republik, Republikken Estland, Republikken Letland, Republikken Litauen, Republikken Ungarn, Republikken Malta, Republikken Polen, Republikken Slovenien og Den Slovakiske Republik i deres indbyrdes forhold og i forbindelserne med Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Den Italienske Republik, Storhertugdømmet Luxembourg, Kongeriget Nederlandene, Republikken Østrig, Den Portugisiske Republik, Republikken Finland og Kongeriget Sverige samt Republikken Island og Kongeriget Norge fra den i disse bestemmelser fastsatte dato.
3. Reelle SIS-data kan fra datoen fra den 7. juli 2007 overføres til de berørte medlemsstater.
De berørte medlemsstater vil fra den 1. september 2007, der er nævnt i stk. 1, i lighed med de medlemsstater, på hvilke Schengen-reglerne allerede finder anvendelse, kunne indlæse data i SIS og anvende SIS-data, jf. dog stk. 4.
4. Indtil den dato, hvor kontrollen ved de indre grænser med de berørte medlemsstater ophæves, vil disse medlemsstater
a)
ikke være forpligtet til at nægte indrejse på deres område for eller til at udsende tredjelandsstatsborgere, som af en anden medlemsstat i SIS er indberettet som uønskede
b)
afholde sig fra at indlæse oplysninger, der er omfattet af bestemmelserne i artikel 96 i konventionen af 19. juni 1990 om gennemførelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser (i det følgende benævnt »Schengen-aftalen«) (4).
Artikel 2
Denne afgørelse træder i kraft på dagen for offentliggørelsen i Den Europæiske Unions Tidende.
Udfærdiget i Luxembourg, den 12. juni 2007.

Labels: 10
12
11
15